જિવામેની શરૂઆત 2011માં થઈ હતી. વાર્ષિક ધોરણે ભારતમાં અંડર ગારમેન્ટનો બિઝનેસ 15 ટકાના દરે વધી રહ્યો છે. જ્યારે રિચાની કંપનીની આવક વાર્ષિક ધોરણે 300 ટકાના દરે વધી રહી છે. કંપનીને અંદાજે 60 ટકાની આવક ઇન-હાઉસ બ્રાન્ડથી થાય છે. પ્રોડક્ટ્સના જથ્થાની વાત કરીએ તો 2012માં અંદાજે 2 લાખ પ્રોડક્ટ્સની શિપિંગ થઈ હતી આ આંકડો 2015માં વધીને 10 લાખ સુધી પહોંચી ગયો છે. રિચાએ એક મીડિયા અહેવાલમાં કહ્યું હતું કે તે જિવામેને એક અબજ ડોલરની કંપની બનાવવા માગે છે. જોકે રિચાએ આવતા ત્રણથી ચાર વર્ષમાં 1000 કરોડ રૂપિયાનું ટર્નઓવર મેળવવાનો ટાર્ગેટ રાખ્યો છે.